زۆھران مەمدانی

زۆھران کەوامی مەمدانی (لەدایکبووی ١٨ی تشرینی یەکەمی ١٩٩١) چالاکوانێکی سۆسیالیستی و سیاسی ئەمریکییە. ئەندامی پارتی دیموکرات و سۆسیالیستە دیموکراتەکانی ئەمریکایە و لە ساڵی  ٢٠٢١ ەوە نوێنەرایەتی ناوچەی ٣٦ی ئەنجومەنی ویلایەتی نیوویۆرک دەکات لە ناوچەی کوینزەوە. ئەو کاندیدی دیموکراتەکانە بۆ سەرۆکی شارەوانی شاری نیوویۆرک لە ھەڵبژاردنەکانی ساڵی ٢٠٢٥.

لە ساڵی ٢٠٢٥ مەمدانی کاندیدبوونی بۆ سەرۆکی شارەوانی شاری نیوویۆرک لە ھەڵبژاردنەکانی داھاتووی شارەوانییەکان ڕاگەیاند. پلاتفۆرمی ھەڵبژاردنەکانی لەسەر بنەمای دیدێکی پێشکەوتنخوازانە دامەزراوە کە گرنگی بە فراوانکردنی خزمەتگوزارییە گشتییەکان و پێشخستنی دادپەروەری ئابووری لە شارەکەدا دەدات. گرینگترین شتەکانی بەرنامەکەی بریتین لە پاڵپشتیکردنی خزمەتگوزارییەکانی پاسی بێبەرامبەر بۆ خەڵکی  نیوویۆرک، بەستنی کرێی خانووبەرە کە بەپێی یاسا جێگیرکراوەکانی کرێ، و دامەزراندنی دوکانی خواردنی خاوەندارێتی شارەوانییەکان بۆ بەرەنگاربوونەوەی بەرزبوونەوەی نرخەکان و دڵنیابوون لە ئاسایشی خۆراک لە ناوچە کەمداھاتەکاندا.

ھەڵوێستەکانی سەبارەت بە پرسی فەلەستین مشتومڕی بەرفراوانی بەدوای خۆیدا ھێناوە، بەتایبەتی پشتگیریکردنی لە بزووتنەوەی بایکۆت، وەدەرنانی و سزادانان (BDS)، ھەروەھا جەختکردنەوەکانی لەسەر ئەوەی کە دژە زایۆنیزم جۆرێک نییە لە دژە جوولەکە. ئەم ھەڵوێستانە لەلایەن ھەندێک گرووپی لایەنگری ئیسرائیلەوە ڕەخنەیان لێگیرا، لەکاتێکدا پشتگیری چەندین لایەنی ناو بزووتنەوەی پێشکەوتنخوازانەیان لە ئەمریکا وەرگرتووە.

 سەرچاوەکان 

پۆل:لەدایکبووانی ١٩٩١
پۆل:زیندووان
پۆل:ھاووڵاتییە سروشتییەکانی ویلایەتە یەکگرتووەکانی ئەمریکا
پۆل:چالاکوانە موسڵمانە ئەمریکییەکان
پۆل:گۆرانیبێژانی ڕاپی نیویۆرکی